Graupel

Graupel (også kalt lett hagl) refererer til nedbør som formes når superkjølte mikrodråper av vann kondenserer på snøflak. Dette former en 2–5 mm stor kule av rim. Snøflaket virker som kondensasjonskjerne i denne prosessen. Graupel er mykere enn hagl, men mer kompakt enn vanlige snøflak. Ordet kommer fra tysk, hvor det har samme betydning.

Graupel kan oppleves som glavaaktige snøflak, som pisker en i ansiktet. Det formes fra en sterk vertikal oppadgående bevegelse i skylaget skapt av forbigående kaldfronter om våren. Statisk spenning fra den fallende graupelmassen kan skape lynnedslag. Graupel skaper ofte snøskredfare.

Referanser

Nedbør